Bombax
Store norske leksikon,Biologi,Planteriket,Dekkfrøete planter,Tofrøbladete planter,Kattostordenen,Kattostfamilien
Bombax er en planteslekt i kattostfamilien med åtte arter trær. Artene finnes naturlig i tropisk Afrika og Asia.
Trærne i denne slekta kan bli svært store, opptil 60 meter høye og tre til fire meter tjukke stammer. I likhet med flere nærtstående slekter som baobab og Ceiba, lagrer artene i slekta vann i stammen gjennom tørkeperioder.Trærne har store blomster med fem kronblad, fem samlinger av mange pollenbærere og en lang griffel. Fruktene er kapsler med mange frø som er fulle av bomullsaktig hår som bidrar til vindspredning av frøa.Frøhårene fra den indiske arten Bombax ceiba har vært brukt på samme måte som kapok, ofte kalt «indisk silkebomull». Les mer i Store norske leksikon kattostfamilien bomullstrær